Številka: 478-186/2023/12 (164-02)

Datum: 6. 10. 2023

Republika Slovenija, Ministrstvo za notranje zadeve, Ljubljana, Štefanova ulica 2 (v nadaljevanju: MNZ) v skladu z 51. členom Zakona o stvarnem premoženju države in samoupravnih lokalnih skupnosti (Uradni list RS, št. 11/18, 79/18 in 78/23 – ZORR) in 16. členom Uredbe o stvarnem premoženju države in samoupravnih lokalnih skupnosti (Uradni list RS, št. 31/18)

**OBJAVLJA NAMERO**

**za javno zbiranje ponudb za nakup notranjih parkirnih mest za službena vozila za potrebe Policijske postaje Trbovlje.**

1. **Osnovni podatki:**

Postopek nakupa se vodi na podlagi 51. člena Zakona o stvarnem premoženju države in samoupravnih lokalnih skupnosti (Uradni list RS, št. 11/18, 79/18 in 78/23 – ZORR) in 16. člena Uredbe o stvarnem premoženju države in samoupravnih lokalnih skupnosti (Uradni list RS, št. 31/18).

1. **Predmet nakupa:**

Nakup treh (3) notranjih parkirnih mest v garaži ali parkirni hiši za službena vozila za potrebe Policijske postaje Trbovlje.

1. **Pogoji oz. zahteve:**
   1. Garaža ali parkirna hiša z notranjimi parkirnimi mesti mora biti locirana v Trbovljah, vendar največ 150 m zračne linije oddaljenosti od lokacije Obrtniške ceste 12, Trbovlje. Lokacija garaže ali parkirne hiše mora zagotavljati enostavno in hitro dostopnost iz PP Trbovlje ter dobro prometno povezavo.
   2. Skladno z Uredbo o razvrščanju objektov (Ur. l. RS, št. 96/22), se morajo parkirna mesta nahajati v stavbi, po klasifikaciji objektov, uvrščeni med 1242 Garažne stavbe.
   3. Garaža ali parkirna hiša mora imeti izdano uporabno dovoljenje za dejavnost, za katero je narejena.

Ponudnik mora predložiti uporabno dovoljenje ali drug ustrezen dokument, ki dokazuje, da ima garaža ali parkirna hiša pridobljeno uporabno dovoljenje.

* 1. Garaža ali parkirna hiša mora imeti urejeno dobro prezračevanje oz. ustrezni prezračevalni sistem.
  2. Za upravljanje in investicijsko vzdrževanje garaže oz. parkirne hiše mora biti izbran upravnik objekta.
  3. Parkirna mesta se morajo nahajati v isti garaži oz. parkirni hiši ter do le teh mora biti omogočen stalen dostop. Parkirna mesta morajo biti rezervirana in označena.

Dimenzije parkirnih mest morajo biti v skladu s Pravilnikom o spremembah in dopolnitvah Pravilnika o prometni signalizaciji in prometni opremi na cestah (Ur. L. RS, št. [59/18](http://www.uradni-list.si/1/objava.jsp?sop=2018-01-2922)).

* 1. Garaža ali parkirna hiša mora omogočati neoviran dostop in njeno uporabo, skladno z Gradbenim zakonom (U.l. RS, št. [199/21](http://www.uradni-list.si/1/objava.jsp?sop=2021-01-3972) in [105/22](http://www.uradni-list.si/1/objava.jsp?sop=2022-01-2603) – ZZNŠPP).

1. **Izhodišča, dokumentacija za izvedbo javnega naročila**

Zahteve za garažo ali parkirno hišo z notranjimi parkirnimi mesti so natančneje opredeljene v prilogah:

* Merila za ureditev prostorov za potrebe Policije (dok., št. 023-177/2023/29, 14. 6. 2023)
* Merila za ureditev poslovnih prostorov državne uprave (Ministrstvo za javno upravo, različica 4.0, št. 35200-3/2018/9 z dne 30. 8. 2018),

Za garažo oz. parkirno hišo z notranjimi parkirnimi mesti morajo biti upoštevani navedeni dokumenti in zahteve naročnika navedene v nadaljevanju.

1. **Dodatne zahteve, ki niso opredeljene v Merilih za ureditev poslovnih prostorov za potrebe Policije oz. v Merilih za ureditev poslovnih prostorov za potrebe vladnih proračunskih uporabnikov**
   1. Ureditev:

Vsa tri parkirna mesta morajo biti skupaj v isti etaži garaže oz. parkirne hiše.

V vratne odprtine morajo biti vgrajena vrata v rolo ali drsni izvedbi z avtomatiziranim dvižnim / drsnim mehanizmom oz. zapornica. Avtomatizirana vrata oz. zapornica se odpirajo z daljinskim upravljalcem.

Vsakem parkirnem mestu pripadata po dva (2) daljinska upravljalnika.

Osvetljenost mora biti zagotovljena skladno z zakonodajo na tem področju.

Objekt mora imeti vsaj predpripavo za kasnejšo ureditev električnih polnilnic skladno z veljavnimi predpisi.

V garaži oz. parkirni hiši mora biti zagotovljen požarni red, ki mora biti obešen na vidnem mestu.

Garaža oz. parkirna hiša mora biti urejena skladno s predpisi s področja požarne zaščite v stavbah (mora imeti označene evakuacijske poti, pomožno–zasilno razsvetljavo, hidrante, gasilnike, komplete za reševanje, urejena morajo biti zbirna mesta, dostopi in mesta za intervencijska vozila). Za objekt mora biti izdelana požarna študija.

1. **Velikost prostorov**

Ponudnik mora zagotoviti tri (3) parkirna mesta. Dimenzije parkirnih mest morajo biti v skladu s Pravilnikom o spremembah in dopolnitvah Pravilnika o prometni signalizaciji in prometni opremi na cestah (Ur. L. RS, št. [59/18](http://www.uradni-list.si/1/objava.jsp?sop=2018-01-2922)).

1. **Dokazila, ki jih mora ponudnik predložiti k ponudbi:**

Ponudniki morajo v ponudbi priložiti naslednja dokazila:

* 1. Dokazilo o lastništvu parkirnih mest oz. o pravici razpolaganja z le-temi
  2. Dokazilo, da ima objekt uporabno dovoljenje za garažne stavbe
  3. Izjavo, da so ponujeni prostori v stavbi s klasifikacijo CC-SI 1242
  4. Izjavo, da so parkirna mesta skladna s Pravilnikom o spremembah in dopolnitvah Pravilnika o prometni signalizaciji in prometni opremi na cestah
  5. Izjavo, da bo predložil pred podpisom pogodbe zahtevano projektno dokumentacijo
  6. Tlorise garažne oz. parkirne hiše z umestitvijo parkirnih mest, ki so predmet nakupa, iz katerih je razvidna velikost parkirnih mest
  7. Tehnični opis ponujenih prostorov glede na postavljene zahteve je vsebina Meril in okvirnih napotkov.
  8. Požarno študijo

1. **Rok za prejem ponudbe:**

Ponudba mora na naslov: Ministrstvo za notranje zadeve, Štefanova ulica 2, 1501 Ljubljana prispeti **do vključno 26. 10. 2023 do 15.00 ure**.

Šteje se, da je ponudba pravočasna, če na naslov: Ministrstvo za notranje zadeve, Štefanova ulica 2, 1501 Ljubljana prispe **najkasneje do 26. 10. 2023 do 15.00 ure.**

1. **Oblika in pogoji za oddajo ponudbe:**

Ponudniki ponudbi priložijo:

1. Izpolnjen in lastnoročno podpisan Obrazec št. 1, ki je priloga te objave.
2. Izpolnjen in lastnoročno podpisan Obrazec št. 2, ki je priloga te objave.

Ponudniki pošljejo svojo ponudbo v zaprti kuverti, na kateri mora biti poleg naziva in naslova MNZ navedeno tudi:

Na sprednji strani kuverte:

Predmet: "PONUDBA ZA NAKUP 3 NOTRANJIH PARKIRNIH MEST PP TRBOVLJE«

Številka zadeve: 478-186/2023 (164-02)

Oznaka: "NE ODPIRAJ – PONUDBA!"

Na zadnji strani kuverte: mora biti navedeno ime in priimek /naziv in naslov ponudnika.

1. **Datum, časi in kraj odpiranja ponudb:**

Odpiranje ponudb ne bo javno.

Ponudniki bodo o izidu odpiranja ponudb obveščeni najkasneje 7 (sedem) dni po zaključenem zbiranju ponudb. MNZ bo upošteval le ponudbe, ki bodo izpolnjevale vse zahtevane pogoje. V nasprotnem primeru bo ponudba izločena.

1. **Sklenitev pogodbe:**

Pogodba o nakupu bo sklenjena z izbranim ponudnikom (v nadaljevanju: prodajalec), ki bo ponudil najnižjo ceno za prodajo notranjih parkirnih mest in izpolnjeval vse pogoje iz te objave.

Skladno s 17. členom Uredbe o stvarnem premoženju države in samoupravnih lokalnih skupnosti (Uradni list RS, št. 31/2018) bo naročnik opravil pogajanja s ponudniki, ki bodo oddali ustrezne ponudbe, skladno s 3., 4., 5. in 6. točko predmetne dokumentacije.

Prodajalec je dolžan pogodbo o nakupu skleniti v roku 15 (petnajst) dni od poziva MNZ. Vse morebitne stroške v zvezi s sklenitvijo pogodbe ter vse stroške v zvezi s prenosom lastništva (overitve, takse, vpis v zemljiško knjigo in drugo) plača kupec.

Obratovalni stroški bremenijo kupca parkirnih mest v deležu napram celote in obsegajo naslednje stroške: stroške električne energije, vodarine, kanalščine ter upravljanja in tekočega vzdrževanja. Predmetne obratovalne stroške bo naročnik poravnal neposredno pristojnim dobaviteljem.

Stroški nadomestila za uporabo stavbnega zemljišča v deležu napram celote bremenijo kupca.

Stroški osnovnega požarnega zavarovanja v deležu napram celote bremenijo lastnike parkirnih mest.

Pogodba o nakupu se bo sklenila na način »videno-kupljeno«, zato morebitne reklamacije po sklenitvi prodajne pogodbe ne bodo upoštevane. Kupec prevzame odgovornost morebitnih pomanjkljivosti v zvezi s kvaliteto in obsegom predmeta prodaje.

MNZ si pridružuje pravico, da lahko do sklenitve pravnega posla brez odškodninske odgovornosti odstopi od pogajanj in ustavi postopek prodaje nepremičnine.

1. **Kontaktni osebi:**

Informacije za gradbeno tehnični del dobite pri Sandri Prelec, telefon številka 01 428 59 21,

elektronski poštni naslov: sandra.prelec@gov.si.

Informacije v zvezi z izvedbo postopka nakupa nepremičnine dobite pri Maruški Zvonar, tel. št. (01) 428 42 59, el. naslov [gp.mnz@gov.si](mailto:gp.mnz@gov.si).

Nika Lošić Ošlak

namestnica generalnega direktorja

Direktorata za logistiko